Vermoorde man se liggaam in straat gekry, naasbestaandes gesoek | Maroela Media
Die polisie het 'n beroep op die publiek gedoen om te help om die naasbestaandes op te spoor van 'n middeljarige man wie se liggaam vandeesweek in Empangeni, KwaZulu-Natal, gevind is.
Kol. Thembeka Mbhele, provinsiale polisiewoordvoerder, het Saterdag aan Maroela Media gesê die man, in sy vroeë 40's, se liggaam is Maandag omstreeks 01:00 in Daviessingel in dié dorp aangetref.
"Die man is lig van gelaat. Hy is met twee steekwonde aan sy bors aangetref en het ook 'n steekwond aan sy regterpalm gehad," het Mbhele gesê.
Die man het swart hare en 'n snor. Hy het 'n grys denim, T-hemp en 'n armband met wit krale aangehad.
Die Empangeni-polisie ondersoek 'n saak van moord.
Enigiemand wat die polisie kan bystaan om die man se naasbestaandes op te spoor of wat meer inligting oor die saak het, word versoek om kapt. Mbongeni Mdlalose by 082 557 0834 of 035 901 5810 te bel.
Empangeni KwaZulu-Natal misdaad
Lig van gelaat….. REGTIG?
Bewys net weer my punt skaars i uur verby of die polisies soek hulp vanaf die publiek, Maar daaie lot in die vrystaar se pol. base dryg sy mensies as hulle betrokke raak met die gemeensksap polisieering,,,
Wat my kwel is die feit dat die man Maandag al gevind is, maar niemand het hom nog as vermis aangemeld nie. Hoop hulle kan gou uitvind wie hy was. Wat 'n nare manier om aan jou einde te kom. Innige simpatie.
Mag die woordjie "blank" nou glad nie meer gebruik word om 'n lyk te identfiseer nie? Ons moet maar aflei dit waarskynlik 'n blanke. Ai tog, die liewe politieke korrektheid darem.
die lewe in sa is moeilik dis deesdae duur om kinders te kry en om jou kinders in I gewelddadige land groot te maak is moeilik want jy moet altyd keer dat jou kind nie met die slegte mense soos mense wat die arme man dood gemaak het demekaar te raak nie .hoop hulle vang daai ou